সামনেই ভারতের বিরুদ্ধে সিরিজ। ভারত ১৯৩২ সাল থেকে টেস্ট ক্রিকেট খেললেও গত ৮৬ বছরে কোনওদিন অস্ট্রেলিয়া থেকে টেস্ট সিরিজ জিতে ফিরতে পারেনি। স্মিথ-ওয়ার্নার না থাকায় অনেকেই এ বারের সিরিজে ভারতকে ফেভারিট হিসেবে চিহ্নিত করেছিলেন। শেন ওয়ার্নের মতো ব্যক্তিত্ব ক্রিকেটারদের নিষেধাজ্ঞা নিয়ে বলেছিলেন, 'শাস্তিটা বড্ড বেশি কড়া হয়ে গিয়েছে। অস্ট্রেলিয়া এখন অত্যন্ত মাঝারি মানের একটা টিমে পরিণত হয়েছে। ভারত এই প্রথম ওখানে ফেভারিট হিসেবে নামবে।' শুধু ওয়ার্নই নন, আরও অনেক প্রাক্তন কড়া নিষেধাজ্ঞা নিয়ে একই মনোভাব দেখিয়েছিলেন। ফলে টিমকে বাঁচাতে এখন পিছু হঠতেই হচ্ছে।